b'\n_START_ARTICLE_\nVladimir Guzelj\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudiral je v Zagrebu. Diplomiral je leta 1924 na Medicinski fakulteti na Dunaju. Specializacijo je opravil v Ljubljani. Izpopolnjeval se je v Berlinu, na Dunaju in v M\xc3\xbcnchnu. Leta 1933 je v Ljubljani postal primarij._NEWLINE_Od leta 1940 dalje je vodil 2. kirur\xc5\xa1ki oddelek kirur\xc5\xa1ke klinike v Ljubljani. Po konfinaciji B. Lavri\xc4\x8da leta 1943 pa je prevzel vodenje celotne kirur\xc5\xa1ke klinike v Ljubljani. Pred drugo svetovno vojno se je posve\xc4\x8dal predvsem abdominalni kirurgiji in patologiji ter kirurgiji \xc5\xa1\xc4\x8ditnice. Po drugi vojni je na Medicinski fakulteti v Ljubljani postal najprej izredni profesor, od leta 1962-1968 pa je bil njen redni profesor za splo\xc5\xa1no kirurgijo. Uvedel je predavanja iz anesteziologije. Zanimal se je tudi za transfuziologijo._NEWLINE_Leta 1952 je prvi v Sloveniji operiral bolnika z insulinomom (benigni tumor insulinskih celic pankreasa, ki lahko povzro\xc4\x8di hipoglikemijo).'